
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Ένταξη οε κατηγορίες και καθορισμός ορίων του οικι¬ 
σμού ΑΙΓΙΕΣ της Κοιν. Αιγιών, Γυθείου Ν. Λακωνίας 
με καθορισμό όρων και περιορισμών δόμησης. ... 1 

Τροποποίηση του ρυμοτομικού σχεδίου Σπάρτης Ν. 
Λακωνίας στο Ο.Τ. 93. 2 

ΑΝΑΚΟΙΝΩΣΕΙΣ 

Παρακατάθεση αποζημίωσης για την απαλλοτρίωση 
εδαφικών και κτιριακών τμημάτων λόγω ρυμοτομίας 
στην Κομοτηνή. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΟΙΚ Π“655 (1) 

Ένταξη σε κατηγορίες και καθορισμός ορίων του οικισμού 
ΑΙΓΙΕΣ της Κοιν. Αιγιών, Γ υθείου Ν. Λακωνίας με καθο¬ 
ρισμό όρων και περιορισμών δόμησης. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Τις διατάξεις του Ν. 3200/55 και του Ν.Δ. 532/72 
«περί διοικητικής αποκέντρωσης». 

2. Τις διατάξεις του Α.Ν. 314/68 «περί παροχής αρμο¬ 
διοτήτων στον Υπουργό Β. Ελλάδος και τους Νομάρχες», 
όπως τροποποιήθηκε με το Ν.Δ. 1018/71. 

3. Τις διατάξεις του Ν.Δ. της 17.7.1923 «περί σχεδίων 
πόλεων». 

4. Τις διατάξεις του Ν. 1337/83, όπως τροποποιήθηκε 
με το Ν. 1512/85. 

5. Τις διατάξεις του Ν. 1577/85 «περί Γ.Ο.Κ.». 

6. Τις διατάξεις του Π.Δ. της 24.4.85 «περί τρόπου κα¬ 
θορισμού ορίων οικισμών της χώρας μέχρι 2.000 κατοί¬ 
κους, κατηγοριών αυτών και καθορισμού όρων και περιο¬ 
ρισμών δόμησης τους» όπως ισχύει σήμερα και τροποποι¬ 
ήθηκε με το από 14.2.87 (ΦΕΚ 133Δ723.2.87) και το από 
25.4.89 Π.Δ. (ΦΕΚ 293Δ716.5.89). 

7. Τις προτάσεις 'των ιδιωτών μελετητών Μηχανικών, 
στους οποίους ανατέθηκε η σχετική μελέτη στα πλαίσια 
του προγράμματος των ανοικτών πόλεων, που αφορούν 


τον προσδιορισμό των ορίων του υπόψη οικισμού. 

8. Τα δελτία αρχιτεκτονικής αναγνώρισης του οικισμού 
που συμπληρώθηκαν από τους προαναφερόμενους μελε¬ 
τητές κατά τις υποδείξεις των σχετικών προδιαγραφών 
του Υπ.ΠΕ.ΧΩ.Δ.Ε. 

9. Τα πληθυσμιακά στοιχεία των δύο τελευταίων απο- 
γραφών του κράτους από την Ε.Σ.Υ.Ε. 

10. Την υπ’ αριθμό 25/191 Απόφαση (γνωμοδότηση για 
την παραπάνω μελέτη) του Κοιν. Συμβουλίου Αιγιών 
ύστερα απο την τήρηση της νόμιμης διαδικασίας. 

11. Το υπ’ αριθμό 1624/29.11.91 έγγραφο της Δ/νσης 
Δασών Λακωνίας. 

12. Το υπ’ αριθμό 1551 /15.1.92 έγγραφο της 5ης Εφο¬ 
ρείας Βυζαντινών Αρχαιοτήτων Σπάρτης. 

13. Το υπ’ αριθμό 762/28.2.92 έγγραφο της Ε'. Εφο¬ 
ρείας Προϊστορικών και κλασικών Αρχαιοτήτων Σπάρ¬ 
της. 

14. Την γνωμοδότηση του Συμβουλίου Χ.Ο.Π. του Νο¬ 
μού που λήφθηκε κατά την συνεδρία στις 7.12.1993 με 
αριθμό πράξης 9η, θέμα 7ο, αποφασίζουμε: 

1. Κατατάσσουμε τον οικισμό ΑΙΓΙΕΣ της κοινότητας Αι- 
γιών, στις κατηγορίες: 

α) ως προς την θέση στο χώρο: ούτε περιαστικός, ούτε 
παραλιακός ή τουριστικός, 
β) ως προς τον βαθμό προστασίας: Αδιάφορος 
γ) ως προς την δυναμικότητα: Στάσιμος 
δ) ως προς τον βαθμό διασποράς: Διάσπαρτος 
ε) ως προς το μέγεθος: Μεσαίος. 

2. Καθορίζουμε τα όρια του οικισμού ΑΙΓΙΩΝ της Κοινό¬ 
τητας Αιγιών Γ υθείου με τα στοιχεία 1 έως 20, όπως αυτά 
φαίνονται στο συνοδευτικό της παρούσας σχεδιάγραμμα 
σε κλίμακα 1:5.000, που αποτελεί αναπόσπαστο μέρος 
της απόφασης αυτής και συντάχθηκε με βάση τα στοιχεία 
του χάρτη και επιτόπιου ελέγχου. 

3. Καθορίζουμε τους ακόλουθους γενικούς και ειδικούς 
όρους και περιορισμούς δόμησης, για τον προαναφερό- 
μενο οικισμό: 

Α. Γενικοί όροι δόμησης: 

I. Μέσα στα όρια του οικισμού ισχύουν οι γενικοί όροι 
δόμησης που προβλέπονται από το Π.Δ. της 24.4.85 
(ΦΕΚ 181 Δ' της 3.5.85), όπως τροποποποιήθηκε με το 
από 14.2.87 Π.Δ. (ΦΕΚ 133 Δ’ της 23.2.1987) και το από 
25.4.89 Π.Δ. (ΦΕΚ 293 Δ /16.5.89) και για τον οικισμό 
αυτό καθορίζουμε την κατά κανόνα αρτιότητα στα πεντα¬ 
κόσια (500) τ.μ. 

II. Κατά παρέκκλιση, μέσα στα όρια του οικισμού αυτού 

θεωρούνται άρτια τα οικόπεδα με όποιο εμβαδό είχαν στις 
3.5.1985, ημέρα δημοσίευσης του από 24.4.85 Π.Δ. 

III. Κατά την μελέτη οριοθέτησης του οικισμού που έγινε 
σύμφωνα με το από 24.4.85 Π.Δ. (ΦΕΚ 181 Δ' της 3.5.85) 
προέκυψε ότι όλα τα κτίρια στον οικισμό είναι μονώροφα 
και διώροφα, όπως φαίνεται και στο αντίστοιχο δελτίο Αρ¬ 
χιτεκτονικής Αναγνώρισης και γι αυτό το χρόνο, το μέγιστο 
επιτρεπόμενο ύφος των κτιρίων ορίζετι σε 7,50 μ. 

Επιτρέπεται η υπέρβαση του μεγίστου επιτρεπόμενου 
ύψους μόνο για την κατασκευή στέγης η οποία στο ανώ¬ 
τερο σημείο της δεν θα υπερβαίνει τα 2,00 μ. 

Β. Ειδικοί όροι δόμησης: 

Οι ενδείξεις του δελτίου Αρχιτεκτονικής Αναγνώρισης 
που συνοδεύει την παρούσα και αποτελεί αναπόσπαστο 
μέρος της είναι δυνιτικές για τον ιδιοκτήτη ή τον μελετητή. 


4. Απαραίτητη προϋπόθεση για την έκδοση οικοδομι¬ 
κών αδειών είναι ο έλεγχος θεμελίων από την Ε’ Εφορεία 
Προϊστ. και Κλασσικών Αρχαιοτήτων Σπάρτης. 

Κάλυψη δαπάνης 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοιν. Αιγιών το 
ύψος της οποίας δεν μπορεί να υπολογισθεί. 

Η παρούσα απόφαση με την καρτέλα και το διάγραμμα 
κλ. 1:5000 που τη συνοδεύουν να δημοσιευθεί στην Εφη¬ 
μερίδα της Κυβερνήσεως. 

Σπάρτη, 28 Φεβρουάριου 1994 
Ο Νομάρχης 

ΓΙΩΡΓΟΣ ΚΑΝΕΛΛΟΠΟΥΛΟΣ 

Αριθ. Οικ. Π 525 (2) 

Τροποποίηση του ρυμοτομικού σχεδίου Σπάρτης Ν. Λα¬ 
κωνίας στο Ο.Τ. 93. 

Ο ΝΟΜΑΡΧΗΣ ΛΑΚΩΝΙΑΣ 

Έχοντας υπόψη: 

1. Τις διατάξεις: 

α. Του Ν. 1032/80 «περί συστάσεως του Υπουργείου 
Χ.Ο.Π.». 

β. Του Ν. 3200/55 «περί Διοικητικής Αποκεντρώσεως» 
όπως συμπληρώθηκε με το Ν. 3620/56. 

γ. Του Ν.Δ. 712/70 (εκτελεστικού του Ν.Δ. 532/70, 
«περί συμπληρώσεως των διατάξεων περί Διοικητικής 
Αποκεντρώσεως κ.λ.π.») όπως τροποποιήθηκε και συ¬ 
μπληρώθηκε με τα Β.Δ. 677/71 και 198/72. 

δ. Του από 17.7.1923 Ν.Δ/τος. «περί σχεδίων πόλεων 
κ.λπ.» και ειδικότερα τα άρθρα 3 και 70. 

2. Την Λ9/1 -8/3 από 3.8.1971 κοινή εγκύκλιο των Πρω¬ 
θυπουργού, Αντιπροέδρου και Υπουργού Εσωτερικών 
«περί οργανώσεως των Νομαρχιών». 

3. Τις διατάξειςς του Α.Ν. 314/68 (ΦΕΚ 47Α), όπως 
τροποποιήθηκαν και συμπληρώθηκαν με το υπ’ αριθ. 
1018/71 Ν.Δ. (ΦΕΚ 220Α) και με την παρ. 3 του άρθρου 
34 του Ν. 1577/85 (ΦΕΚ 210Α). 

4. Την υπ’ αριθ. Γ4δ/15883/1903/8.2.88 κοινή από¬ 
φαση των Υπουργών Προεδρίας της Κυβέρνησης και ανα- 
πληρωτού Υπουργού ΠΕ.ΧΩ.Δ.Ε. 

5. Το υπ’ αριθ. 711/9.2.93 έγγραφο του Δήμου Σπαρ¬ 


τιατών με το οποίο μας διαβίβασε την υπ’ αριθ. 64/92 και 
132/92 αποφάσεις του Δημοτικού Συμβουλίου μαζί με 
σχέδια και δικαιολογητικά. 

6. Την υπ’ αριθ. Π-1804/14.12.90 προηγούμενη εισή¬ 
γησή μας προς το ΣΧΟΠ Ν. Λακωνίας. 

7. Το 9ο Πρακτικό - θέμα 3ο της 20.12.90 του Σ.Χ.Ο.Π. 
Ν. Λακωνίας. 

8. Το γεγονός ότι στο δρόμο αυτό έχουν πρόσωπο τυ¬ 
φλές ιδιοκτησίες. 

9. ΤΟ 7ο Πρακτικό - θέμα Ιο της 29.9.93 του Σ.Χ.Ο.Π. 
Ν. Λακωνίας, αποφασίζουμε: 

Την έγκριση της τροποποίησης του ρυμοτομικού σχε¬ 
δίου Σπάρτης στο Ο.Τ. 93, για τη διάνοιξη - διατήρηση 
δρόμου πλάτους 7.00 μέτρων όπως φαίνεται στο συνημ¬ 
μένο σχέδιο του Μηχανικού Βασίλη Κουλογεωργίου με 
κλίμακα 1:200. 

Κάλυψη Δαπάνης: Από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Δήμου Σπαρτιατών το ύψος της οποίας δεν μπορούμε 
να προσδιορίσουμε. 

Η παρούσα απόφαση μαζί με το συνημμένο Τοπογρα- 
φικό διάγραμμα να δημοσιευθεί στην Εφημερίδα της Κυ¬ 
βέρνησης. 

Σπάρτη, 16 Φεβρουάριου 1994 
Ο Νομάρχης 

ΓΙΩΡΓΟΣ ΚΑΝΕΛΛΟΠΟΥΛΟΣ 

ΑΝΑΚΟΙΝΩΣΕΙΣ 

Αριθ. 3050 (3) 

Παρακατάθεση αποζημίωσης για την απαλλοτρίωση εδα¬ 
φικών και κτιριακών τμημάτων λόγω ρυμοτομίας στην 
Κομοτηνή. 

Ο ΔΗΜΑΡΧΟΣ ΚΟΜΟΤΗΝΗΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος «περί σχε¬ 
δίων πόλεων κ.λ.π.» όπως συμπληρώθηκε και τροποποιή¬ 
θηκε. 

2. Το Ν.Δ. 797/1971 «περί κωδικοποιήσεως των περί 
αναγκαστικών απαλλοτριώσεων διατάξεων». 

3. Το από 22.9.1933 Δ/γμα «περί εγκρίσεως σχεδίου 
ρυμοτομίας της πόλεως Κομοτηνής» όπως τροποποιή¬ 
θηκε μεταγενέστερα. 

4. Τις πράξεις αριθ. 3/90 συμπληρωματική, 2/91 και 
1Α/91 που αφορούν τις διανοίξεις τμημάτων των οδών 
Εγνατίας, Θάσου και Γρ. Μαρασλή, όπως συντάχθηκαν 
από το Τ.Π.Π.Ε.Ν. Ροδόπης και νόμιμα κυρώθηκαν με τις 
αριθ. 1613/5.4.93, 565/22.10.91 και 3901/24.9.91 απο¬ 
φάσεις του Νομάρχη Ροδόπης αντίστοιχα. 

5. Τις αριθ. 63/93, 22/93 και 21/93 αποφάσεις του Μο¬ 
νομελούς Πρωτοδικείου Ροδόπης, ανακοινώνουμε: 

Προς γνώση των κεκτημένων ή αξιούντων δικαιώματα 
κυριότητας για τα απαλλοτριωθέντα εδαφικά και κτιριακά 
τμήματα λόγω ρυμοτομίας για την οριστική και σύμφωνα 
με το ισχύον σχέδιο πόλης Κομοτηνής, εφαρμογή του σχε¬ 
δίου για τη διάνοιξη τμημάτων των οδών Εγνατίας, Θάσου 
και Γρ. Μαρασλή, όπως επίσης και των τυχόν επί τούτων 
εγγεγραμμένων ενυποθήκων ή κατασχόντων δανειστών ή 
τρίτων διεκδικητών, ότι κατατέθηκε στο Γραφείο του Τα¬ 
μείου Παρακαταθηκών και Δανείων στην Κομοτηνή. 

Α. Για την 3/90 συμπληρωματική πράξη, υπέρ: 

1. Της ιδιοκτησίας αριθ. (52), με φερόμενο ιδιοκτήτη 
τον Χασάν Μεμέτ, το ποσό των τριακοσίων είκοσι τεσσά¬ 


ρων χιλιάδων εννιακοσίων δρχ. (324.900) με το υπ’ αριθ. 
31481/18.1.94 γραμμάτιο σύστασης παρακαταθήκης. 

2. Της ιδιοκτησίας αριθ. (25), με φερόμενο ιδιοκτήτη 
τον Γιάννη Γουίδη, το ποσό των επτακοσίων σαράντα οκτώ 
χιλιάδων επτακοσίων δέκα δρχ. (748.710) με το υπ’ αριθ. 
31486/18.1.94 γραμμάτιο σύστασης παρακαταθήκης. 

Β. Για την 2/91 πράξη, υπέρ: 

1. Της ιδιοκτησίας αριθ. (2), με φερόμενους ιδιοκτήτες 
τους Ελένη και Βασίλειο Κόντη, το ποσό των τετρακοσίων 
εβδομήντα επτά χιλιάδων διακοσίων δρχ. (477.200) με το 
υπ’ αριθ. 31483/18.1.94 γραμμάτιο σύστασης παρακατα¬ 
θήκης. 

2. Της ιδιοκτησίας αριθ. (4), με φερόμενους ιδιοκτήτες 
τους Μαυρίδης Ιωάννης - Πούφτσης Κων/νος Ο.Ε., το 
ποσό των διακοσίων δεκαέξι χιλιάδων δρχ. (216.000) με 
το υπ’ αριθ. 31484/18.1.94 γραμμάτιο σύστασης παρα¬ 
καταθήκης. 

3. Της ιδιοκτησίας αρ. (1) με φερόμενο ιδιοκτήτη τον 
Κων/νο Κατσαρίδη, το ποσό των ενενήντα τεσσάρων χι¬ 
λιάδων δρχ. (94.000) με το υπ’ αριθ. 31485/18.1.94 
γραμμάτιο σύστασης παρακαταθήκης. 

Γ. Για την 1Α/91 πράξη, υπέρ: 

1. Της ιδιοκτησίας αρ. (6), με φερόμενο ιδιοκτήτη τον 
Σαραμέτ Αλή, το ποσό του ενός εκατομμυρίου σαράντα 
μιας χιλιάδων οκτακόσιων δρχ. (1.041,800) με το υπ’ αριθ. 
31482/18.1.94 γραμμάτιο σύστασης παρακαταθήκης. 

Τα παραπάνω γραμμάτια κατέθεσε ο Δήμος Κομοτηνής 
στη Συμβολαιογράφο Δέσποινα Παπαδοπούλου, η οποία 
συνέταξε την υπ’ αριθ. 7138/3.3.94 πράξη παρακατάθε¬ 
σης γραμματίων. 

Η παρούσα να δημοσιευθεί στην Εφημερίδα της Κυβερ- 
νήσεως. 

Κομοτηνή, 8 Μαρτίου 1994 
Ο Δήμαρχος 

ΓΕΩΡΓΙΟΣ ΠΑΠΑΔΡΙΕΛΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


